Geskenk in ’n blik of boks | SARIE
Geskenk in ’n blik of boks	deur Lounette Fourie and Anita Rossouw
As jy raadop is met geskenke uitdink, pak gerus ’n blikkie of boksie vol met ’n paar interessante goed. 1. Vir die onthaler
Afdelingswinkels het dikwels die mooiste breekgoed. Pak ’n stel borde in ’n ronde boks en voeg ’n pakkie mooi lapservette hierby.
2. Vir die skrywer
Al is dit die digitale era, moet jy tog soms ’n kaartjie skryf of ’n pakkie mooi toedraai. Gebruik ’n mooi boks en stewige karton om so ’n skryfbehoefteboks te maak. Maak afskortings uit die stewige karton wat jy met kontakgom vasplak en vul dit met mooi potlode/penne, geskenkkaartjies, klein stempels en ’n skêr.
3. Vir die bakker
Jy kry die mooiste kolwyntjiehouers in kruidenierswinkels te koop. Voeg hierby bv. ’n stel koekiedrukkers en ’n pakkie verjaardagkersies. Plaas dit in ’n mooi blikkie of boksie.